Roger Hansen (motorsportutøver)

**Roger Hansen** (født 1937) er en tidligere norsk motorsportutøver, bilbygger, forhandler, trener og mentor. Han anses som en pioner i norsk motorsport og var aktiv i speedway, gokart, rally, Formel Vee og Formel 3.

### Speedway (1953–1959)
I 1953 kjøpte 16 år gamle Roger Hansen seg en Tempo Villiers 98 ccm, det ble bare noen få løp med den sykkelen før den ble solgt. Året etter kjøpte han en Japp 500 ccm med 48 hk, og begynte å trene og etter hvert konkurrere i speedway. Med god støtte fra Leif «Basse» Hveem og Aage Hansen etablerte han seg etter hvert i Norgestoppen. I 1957 kvalifiserte han seg til Nordisk mesterskap ved å bli nummer 4 i NM. Sesongen 1958 ble høydepunktet, med flere pallplasser og kvalifisering til EM-finalen på langbane i Mühldorf, hvor et motorhavari satte en stopper for drømmen, og han ente på en 15.-plass.

Etter en svak 1959‑sesong avsluttet han speedwaykarrieren.

### Gokart (1961–1964)
I 1961 kjøpte han sin første gokart og vant det første løpe han kjørte, på isbanen i Sandefjord. Med en nybygd gokart og Bultaco‑motor ble han i 1962 en av landets beste, vant klassen på Dælenenga, ble nummer to i det første løpet i Romerikspokalen og vant det lengre Hamarløpet. I tillegg fikk han en imponerende seier på Gardermoen, det andre løpet i Rommerikspokalen. I 1964 fikk han Romerikspokalen til odel og eie, med til sammen 3 seiere.

Det var under gokart-perioden han møtte Ronnie Peterson, noe som skulle utvikle seg til en varmt vennskap.

### Rally  (1965)
I 1965 fikk Hansen en ny Opel Rally Kadett fra den norske importøren, mot at han stilte opp i 3 billøp. I åpningsløpet Finnskog Vinter ble det en sterk 3.-plass i klassen.

### Formel Vee (1966–1967)
I 1966 debuterte Roger i Formel Vee med sin hjemmelagde bil. Det første løpet var Nürburgring Grand Prix. I 1967 byttet han til et svensk RPB‑chassis. Det ble noen gode løp i løpet av sesongen, med Karlskoga som ett av de beste. Der konkurrerte han blant annet mot Helmut Marko, som da var en av fabrikkførerne til Volkswagen.

Dette året var han også med på å etablere Romerike Motor Club og rallycrossbanen ved Åkrene.

### Formel 3 (1968–1969)
I 1968 gikk han over til Formel 3 og bygde en av Norges aller første racingbusser. Formel 3-bilen var en Cooper T76. Bilen var dessverre noe utdatert og hadde 10–15 færre hestekrefter enn konkurrentenes biler, noe som preget sesongen. Han oppnådde to niendeplasser i Roskilde som beste resultat. Hansen solgte senere bilen til Arne Teig.

I 1969 gikk han over til å kjøre en Brabham BT21. Sesong ble preget av tekniske problemer, motorhavarier og påkjørsler, og Monacos Grand Prix i 1969 ble hans siste løp. Der kjørte han mot førere som Ronnie Peterson, Jacques Lafitte, Reine Wisell, Tim Schenken, Patrick Depailler, Jean-Pierre Jabouille, Mike Beuttler og Howden Ganley.

### Senere karriere og arv
Roger Hansen returnerte til motorsport på 1970‑tallet, først som mentor og trener, senere som forhandler og teamleder. Gjennom firmaet RoHa Karting hjalp han mange unge førere til flere NM- og Norgescup-titler igjennom 1980-tallet. Hans sønn, Per Roger, ble norgesmester hele fire ganger (1982–1986) og deltok i EM og VM. Den yngre sønnen André begynte med gokart i Sverige allerede som 11‑åring og ble tatt ut på det norske landslaget da han returnerte til Norge som 16-åring. Han gikk videre til Formelbil, der det ble flere Norgescupserie og en 3.-plass i World cup.

Hansen var en viktig person for Tommy Rustad tidlige i hans karriere. Rustad har vunnet EM i rallycross og er den mestvinnende nordmannen i internasjonal racing i nyere tid. Med deltakelse i serier som Formel Opel, Renault Sport Spider, Italienske Formel 3 mesterskapet, STCC, og BTCC, i tillegg til Rallycross. Rustad selv omtaler Hansen som en viktig mentor.

### Betydning
Roger Hansen regnes som en pioner i norsk motorsport. Hans selvbygde kjøretøy, allsidige karriere og evne til å kombinere mekaniker-, bilbygger- og sjåførrollen har inspirert senere generasjoner. Gjennom sin innsats i Speedway, Gokart, Rally, Formel Vee og Formel 3 – og som forhandler og mentor via RoHa Karting – har han etterlatt et varig avtrykk i norsk motorsportshistorie.

## Karriere
* 1953–1959: Speedwaysyklist – startet med Tempo Villiers, kjøpte seg etter hvert en Japp 500 cc, kvalifiserte seg til Nordisk mesterskap 1957, og kjørte EM-finalen på langbane 1958.
* 1961–1964: Gokart – bygde egne gokarter, vant flere internasjonale løp og tok tre seire i Romerikspokalen som han vant til odel og eie.
* 1965: Rally – kjørte en Opel Rally Kadett og debuterte med en 3.-plass i Finnskog Vinter i sin klasse.
* 1966–1967: Formel Vee og Rallycross – startet bygging av Formel Vee-bil sammen med Stener Svartrud, og debuterte med den i Nürburgring Grand Prix, konkurrerte i internasjonale løp, medstifter av Romerike Motor Club og bygging av rallycrossbane i Fetsund.
* 1968–1969: Formel 3 – kjørte først året en Cooper T76 med begrensede ressurser; beste resultater var to niendeplasser i Roskilde. Bygde samme år den første racing bussen i Norge. Kjørte siste året i en Brabham BT21 og avsluttet karrieren etter Monacos Grand Prix i 1969.
* 1972: Hjalp sin nevø Lasse Svenningsen 2.-plass i NM i gokart.
* 1979–1997: RoHa Karting og trener – grunnla RoHa Karting, hjalp sønnene Per Roger til blant annet fire NM-titler, og André i gokart og Formelbil til flere Norgescupserie og en 3.-plass i World Cup. Hjalp også flere førere, inkludert Tommy Rustad, til flere NM- og Norgescuptitler i gokart.

## Referanser